b"\n_START_ARTICLE_\nPetra N\xc4\x9bmcov\xc3\xa1\n_START_SECTION_\nBiografia\n_START_PARAGRAPH_\nEs va convertir en model despr\xc3\xa9s de ser descoberta mentre caminava pel carrer als 16 anys durant una recerca de talents nacionals. Despr\xc3\xa9s de fer el seu primer treball com a model el 2001, Petra va comen\xc3\xa7ar a treballar amb models com Heidi Klum o Judit Masc\xc3\xb3. _NEWLINE_Va apar\xc3\xa8ixer a la portada del 2003 del Sports Illustrated swimsuit Issue, i tamb\xc3\xa9 ha estat model per Victoria's Secret, entre moltes altres empreses en el mercat de les peces de vestir de la dona. _NEWLINE_El 3 de juny de 2004, va ser un dels jutges de televisi\xc3\xb3, en la 53a edici\xc3\xb3 de Miss Univers a Quito, Equador.\n_START_SECTION_\nRetirada del m\xc3\xb3n de la moda\n_START_PARAGRAPH_\nEl desembre de 2004, la seva parella, el fot\xc3\xb2graf brit\xc3\xa0nic Simon Atlee va morir durant el tsunami de Phuket, a Tail\xc3\xa0ndia mentre tots dos es trobaven de vacances all\xc3\xa0. Petra va patir diverses lesions, entre elles un trencament de pelvis, aix\xc3\xad com diversos danys interns i contusions. Va trigar diversos mesos a recuperar-se, i unes setmanes despr\xc3\xa9s va anunciar que es retirava definitivament del m\xc3\xb3n de la moda, i que nom\xc3\xa9s treballaria com a model per una causa ben\xc3\xa8fica. Uns mesos m\xc3\xa9s tard i despr\xc3\xa9s de la seva recuperaci\xc3\xb3, va fundar l'ONG Happy Hearts, amb la qual promou la construcci\xc3\xb3 d'escoles i dormitoris per als nens orfes pel tsunami a la Prov\xc3\xadncia de Phuket (Tail\xc3\xa0ndia), els quals tamb\xc3\xa9 tindran la possibilitat de rebre l'assist\xc3\xa8ncia psicol\xc3\xb2gica que necessitin."